CELEX: 62017CN0605
Language: sl
Date: 2017-10-20 00:00:00
Title: Zadeva C-605/17: Tožba, vložena 20. oktobra 2017 – Evropska komisija/Slovaška republika

15.1.2018   
            
            
               SL
            
            
               Uradni list Evropske unije
            
            
               C 13/7
            
         Tožba, vložena 20. oktobra 2017 – Evropska komisija/Slovaška republika
   (Zadeva C-605/17)
   (2018/C 013/08)
   Jezik postopka: slovaščina
   
      Stranki
   
   
      Tožeča stranka: Evropska komisija (zastopniki: J. Javorský, L. Nicolae in G. von Rintelen, agenti)
   
      Tožena stranka: Slovaška republika
   
      Predlog tožeče stranke
   
   Komisija Sodišču predlaga, naj:
   
               —
            
            
               ugotovi, da Slovaška republika s tem, da do 1. januarja 2016 ni sprejela vseh zakonov in drugih predpisov, ki so potrebni za uskladitev z Direktivo 2014/61/EU Evropskega parlamenta in Sveta z dne 15. maja 2014 o ukrepih za znižanje stroškov za postavitev elektronskih komunikacijskih omrežij visokih hitrosti (1), oziroma v vsakem primeru s tem, da teh predpisov ni sporočila Komisiji, ni izpolnila obveznosti iz člena 13 navedene direktive;
            
         
               —
            
            
               Slovaški republiki v skladu s členom 260(3) PDEU naloži plačilo periodične denarne kazni v višini 10 036,80 EUR, šteto od razglasitve sodbe v tej zadevi, zaradi neizpolnitve obveznosti sporočitve ukrepov o prenosu Direktive 2014/61/EU;
            
         
               —
            
            
               Slovaški republiki naloži plačilo stroškov.
            
         
      Tožbeni razlogi in bistvene trditve
   
   Rok za sprejetje ukrepov za prenos direktive je potekel 1. januarja 2016
   
               1.
            
            
               Države članice so morale na podlagi člena 13 Direktive 2014/61/EU do 1. januarja 2016 sprejeti nacionalne ukrepe, potrebne za izvajanje te direktive. Ker od Slovaške republike ni prejela potrditve o popolnem prenosu navedene Direktive 2014/61/EU, se je Komisija odločila, da pri Sodišču vloži to tožbo.
            
         
               2.
            
            
               Komisija s tožbo predlaga, naj se Slovaški republiki naloži plačilo periodične denarne kazni v višini 10 036,80 EUR. Znesek navedene kazni je bil izračunan ob upoštevanju teže in trajanja kršitve ter odvračilnega učinka glede na plačilno zmožnost zadevne države članice.
            
         
      (1)  UL L 155, 23.5.2014, str. 1.